b'\n_START_ARTICLE_\nPeter Fr\xc3\xb6din\n_START_SECTION_\nKarriere\n_START_PARAGRAPH_\nKarrieren begyndte i 1984 p\xc3\xa5 Merkurteatret som autodidakt skuespiller. Senere spillede han sammen med Paprika Steen, Hella Joof og Martin Brygmann p\xc3\xa5 Cafe Teatret, hvilket blev starten p\xc3\xa5 mange \xc3\xa5rs samarbejde i komediegrupperne Lex & Klatten og Det brune punktum. Sidstn\xc3\xa6vnte er stadig aktiv._NEWLINE_Sammen med Hella Joof lavede han b\xc3\xb8rneprogrammet Bullerfnis (1990-1992)._NEWLINE_Han har haft roller i en r\xc3\xa6kke danske film bl.a. Hannibal & Jerry, Motello, Mirakel, Grev Axel, Jul I Valhal og En kort en lang. _NEWLINE_Han er desuden bredt kendt for at medvirke i en r\xc3\xa6kke tv-reklamer for Tuborg._NEWLINE_Musikken fra Lex & Klatten og Det brune Punktum, samt soundtracket fra En kort en lang har givet Peter Fr\xc3\xb6din flere store radiohits, hvor hans talent som sanger har vist sig. Sangen \'Vent p\xc3\xa5 mig\', som Peter Fr\xc3\xb6din sang sammen med Jimmy J\xc3\xb8rgensen til \'En kort en lang\', er s\xc3\xa5ledes den mest spillede sang i dansk radio i perioden 1995-2010. I tv-showet \'Her er dit liv\' p\xc3\xa5 DR1 har Jarl Friis Mikkelsen kaldt Peter Fr\xc3\xb6din \'en af Danmarks bedste sangere\'._NEWLINE_Peter Fr\xc3\xb6din har desuden ogs\xc3\xa5 indtalt en r\xc3\xa6kke b\xc3\xb8rneb\xc3\xb8ger af bl.a. Ole Lund Kirkegaard og Kim Fupz Aakeson_NEWLINE_Han medvirkede ogs\xc3\xa5 DR Ultras sit-com serie Backstage i 2015 som Per Claydermand. Han spillede bl.a med Laura Christensen._NEWLINE_I 2015 medvirkede Peter Fr\xc3\xb6din som en af de fire dommere i Danmark har talent sammen med Jarl Friis Mikkelsen, TopGunn og Cecilie Lassen._NEWLINE_I 2019 sprang Peter Fr\xc3\xb6din ud som schlagersangeren Franzi25 som et marketingsstunt fra spiludbyderen R\xc3\xb8d25. Dette har medf\xc3\xb8rt et par virale hit-sange p\xc3\xa5 Youtube, herunder "Franzi auf dem Himmelberg" og "Nein, nein, nein" som er en \xc2\xa8parodi \xc2\xa8 p\xc3\xa5 Hansi Hinterseer som tager sin tyske musik meget seri\xc3\xb8st.'